**când**

*Anisoara Iordache*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

poetului Ooko no Himeko

când

primele raze de lună

străpung întunericul

o mireasmă de crini

năpădește veranda

încât

tare greu mi-e să mă duc la culcare

când

pe drumuri fiind

prin noaptea spuzită de stele

ascult cântecul greierilor

doruri dezleagă izvoarele plânsului

încât

nu mai simt cum roua pătrunde încet până la piele

când

încercat de-ntrebări

vreau să descopăr în flori și planete

urmele tainice ale infinitului

din ghemul lui fibonacci

un șir infinit de numere

amprentează cosmosul

încât

numai un număr de aur

m-ajută să găsesc drumul spre casă